આ બાબતે વધુ ઉમેરતાં એક સ્થાનિક રહેવાસીએ મિડ-ડે LOCALને જણાવ્યું હતું કે ‘ગેરકાયદે પાર્કિંગની સમસ્યા કેટલાય સમયથી છે અને હવે તો આ સમસ્યા વધતી જાય છે. મહિલા જ્યારે પોતાની કારમાં ગેટની બહાર નીકળતી હતી ત્યારે જેવો યુ ટર્ન માર્યો કે સ્પીડમાં આવી રહેલી રિક્ષા કારની પાછળના દરવાજા સાથે ટકરાઈ હતી. આ ઘટના ઘટ્યા બાદ પસાર થતા લોકોએ હેલ્પ કરી અને કહ્યું કે રોડ પર કરાયેલા બન્ને બાજુના પાર્કિંગને કારણે મહિલાને રિક્ષા કે રિક્ષાવાળાને મહિલાની ગાડી ન દેખાતાં આ બનાવ બન્યો હતો. આ બનાવ બન્યા બાદ ય્વ્બ્વાળાએ કાર્યવાહી કરી છે, પરંતુ હજી પણ અહીં ગેરકાયદે હેવી વેહિકલો તો પાર્ક થાય જ છે. આ બનાવ બન્યા બાદ મહિલા પણ ડરી ગઈ છે. કોઈ મોટો અકસ્માત થાય એ પહેલાં જ અહીં થતા ગેરકાયદે પાર્કિંગને અટકાવવું જોઈએ.